જો કે નામ થોડા અજીબ છે. અને એવી જ અઘરી છે તેને બનાવવાની રીત.. પણ આ સિવાય કેટલીક એવી પણ વાનગી છે જે બનાવવી ઇઝી પણ છે અને ખાવાની મજા પણ આવે એવી છે. આવી જ એક યુનિક આઈટમ છે હેલ્ધી ચોકલેટ બોલ. નામ સાંભળી ને નવાઈ લાગી હશે ને. વળી, ચોકલેટ બોલ અને એ પણ વસાણાં વાનગી. જી હા.. વસાણાંની મેઈન સામગ્રી એટલે ડ્રાય ફ્રુટ. અને આ બોલ્સ પણ બને છે ડ્રાય ફ્રૂટ્સ થી જ. એટલે જ તો છે આ હેલ્ધી ઓપ્શન. ખુબ જ સરળ છે રીત. બજારમાંથી ખજૂર લાવી ને ઘી માં સાંતળી દેવાના. અને પછી ભાવતા બીજા સૂકા મેવા જેવા કે, કાજુ, બદામ, પિસ્તા, અંજીરના ટુકડા કરી ને અંદર નાખી ને ધીમી આંચ પર થવા દેવાના. જો અંજીર નાખીએ તો ખજૂર અને અંજીર જ્યાં સુધી એકરસ ના થઇ જાય ત્યાં સુધી તેને થવા દેવાના. ખજૂરની મીઠાશ હોય એટલે ખાંડ નાખવાની જરૂર નથી. ઉપરાંત કાજુ બદામ અને પિસ્તાના ટુકડા પણ અંદર પસંદના આધારે નાખવા. આની ઉપર કોપરાનું છીણ પણ લગાવી શકાય. આમ તો આ ખજૂર પાક જ છે. પણ હવે આવે છે ટવિસ્ટ. આ ખજૂર પાક ના નાના બોલ બનાવી લેવાના. અને સાઈડ પર મૂકી ને ચોકલેટ સ્લેબ ને મેલ્ટ કરીને તેમાં આ બોલ્સ ડિપ કરીને એને ઠરવા દેવાના. તમે વાઈટ ચોકલેટ પણ વાપરી શકો. પણ સાદી ચોકલેટ વધુ સારી રહે. બસ તો તૈયાર થઇ ગયા, હેલ્ધી ચોકલેટ બોલ્સ. આ બોલ્સ નો બીજો એક ફાયદો એ છે, કે ચોકલેટ હોવાથી આ બોલ્સ બાળકો ને ખુબ પસંદ આવે છે. અને આજના સમય માં વસાણાંનું ચલણ એવું નથી જેટલું ચોકલેટનું છે. બધા ચોકલેટ તો પસંદ હોય જ છે. આ તો થયા વસાણાં, આ સિવાય દરરોજના ભોજનમાં પણ આપણે કેટલીક એવી વસ્તુ ઉમેરી શકીયે, કે જેનાથી આપણને ગરમી મળે. આવી વસ્તુઓમાં સામેલ છે, લીલું મરચુ, ડુંગળી, આદુ, હળદર, લીલુ લસણ વિગેરે…